SVR ดีดซีลลิ่ง! ลุ้นเหนือไอพีโอ 2.20 บ. โบรกคาดกำไรปี 66 โตกว่าเท่าตัว
SVR ดีดซีลลิ่ง! โบรกคาดกำไรปี 66 โต 167% แตะ 185 ลบ., ปี 67 แตะ 243 ลบ. ลุ้นราคายืนเหนือไอพีโอ 2.20 บ.
SVR ดีดซีลลิ่ง! โบรกคาดกำไรปี 66 โต 167% แตะ 185 ลบ., ปี 67 แตะ 243 ลบ. ลุ้นราคายืนเหนือไอพีโอ 2.20 บ.
23 มี.ค. 2566

ผู้สื่อข่าวรายงานว่า วันนี้ (23 มี.ค. 66) ราคาหุ้น บริษัท สิวารมณ์ เรียลเอสเตท จำกัด (มหาชน) หรือ SVR ณ เวลา 14:57 น. อยู่ที่ระดับ 1.82 บาท บวก 0.42 บาท หรือ 30% สูงสุดที่ระดับ 1.80 บาท ต่ำสุดที่ระดับ 1.40 บาท ด้วยมูลค่าการซื้อขาย 85.14  ล้านบาท

โดยก่อนหน้านี้ นายรณฤทธิ์ ฐิติสุริยารักษ์ กรรมการบริหารและประธานเจ้าหน้าที่บริหารด้านการเงินอาวุโส SVR ระบุว่า แผนธุรกิจปี 66 บริษัทฯ เตรียมเปิดตัวโครงการใหม่ จำนวน 3 โครงการ มูลค่าโครงการรวม 1,621 ล้านบาท นอกจากนี้มีแผนขยายการพัฒนาโครงการเข้ามาในพื้นที่ใกล้โซน CBD ของกรุงเทพมากขึ้น สอดรับแผนสร้างการเติบโตสู่ระดับ High Growth
ขณะที่ บล.พาย ระบุว่า คาดผลประกอบการปี 66 จะเติบโต 167% จากงวดเดียวกันของปีก่อน แตะ 185 ล้านบาท ส่วนปี 67 เติบโต 31% จากงวดเดียวกันของปีก่อน แตะ 243 ล้านบาท แนะนำราคาเป้าหมาย 3.10 บาท
อนึ่งราคาไอพีโอของ SVR คือ 2.20 บาท